-123-

**Zápisnica**

**z 14. pracovného zasadnutia Obecného zastupiteľstva**

**v Kráľovej nad Váhom**

**dňa 9. júna 2021**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Ing. Ladislav Adamkó  Ing. Edita Hambalková  Ján Pozsonyi |
|  | Ing. Eliška Vargová |
|  | Mgr. Erika Vinczeová |
|  |  |
| **Referentky OcÚ :** | Bc. Erika Šmátralová |
|  | Alžbeta Vadkertiová |
|  |  |
| **Hlavný kontrolór:**  **Hosť:** | Štefan Bencze  Mgr. Ádám Rusznák |
|  |  |

Zasadnutie otvoril starosta obce RNDr. Ferenc Bergendi, ktorý privítal prítomných a konštatoval, že všetci poslanci OZ boli pozvaní na zasadnutie pozvánkami zo dňa 01.06.2021. Uviedol, že dňa 3. februára 2021 bol doručený poslancom OZ a kontrolórovi obce list starostu obce, v ktorom boli uvedené materiály, ktoré mali by byť prerokované na februárovom zasadnutí OZ, ale vzhľadom na vtedy existujúcu zlú pandemickú situáciu zasadnutie nebolo zvolané. Tie materiály budú teraz prerokované. Na dnešnom zasadnutí ospravedlnene chýbali poslanci OZ: Mgr. Katalin Csizmadia, Ondrej Kožuch, Ing. Kristína Pozsonyiová, Mário Vincze.

Priebeh rokovania je nahrávaný a napálený na DVD, čo tvorí prílohu zápisnice.

Na zasadnutí OZ boli prítomní 5 poslanci OZ, obecné zastupiteľstvo bolo uznášania schopné.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Ing. Eliška Vargová

Mgr. Erika Vinczeová

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 160a/2018-2022/OZ**

*Prezentácia: 5 poslancov OZ*

*Za schválenie overovateľov zápisnice hlasovali 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 160b/2018-2022/OZ**

*Prezentácia: 5 poslancov OZ*

-124-

*Za schválenie zapisovateľa zápisnice hlasovalo 5 poslancov OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

**2. Návrh na schválenie programu zasadnutia obecného zastupiteľstva**

V pozvánke uvedený program predniesol starosta obce:

1. Otvorenie zasadnutia obecného zastupiteľstva, určenie overovateľov a zapisovateľa zápisnice
2. Návrh na schválenie programu schôdze obecného zastupiteľstva
3. Informácia o plnení uznesení z predchádzajúceho zasadnutia OZ
4. Správa nezávislého audítora k účtovnej závierke k výročnej správe za hospodársky rok 2019
5. Správa hl. kontrolóra č. 11/2020 – III. štvrťrok 2020
6. Správa o kontrolnej činnosti hl. kontrolóra obce za rok 2020
7. Plán kontrolnej činnosti hl. kontrolóra na I. polrok 2021
8. Správa hl. kontrolóra č. 3/2021 – IV. štvrťrok 2020
9. Odborné stanovisko hl. kontrolóra k návrhu záverečného účtu obce za rok 2020 – návrh záverečného účtu, výročná správa za rok 2020
10. Plán verejného obstarávania na rok 2021
11. Výzvy na predkladanie žiadostí o poskytnutie dotácie z rozpočtu obce na rok 2021 – kultúra, šport
12. Správa o hodnotení PHSR
13. Správa o plnení komunitného plánu sociálnych služieb – roky 2019, 2020
14. Návrh kandidátov na prísediacich na obdobie 2021-2025 – Okresný súd Galanta
15. Žiadosť o odkúpenie pozemku – Haskont s. r. o. KnV.
16. Skupinové verejné obstarávanie na dodávateľa zemného plynu
17. Informácie:
18. zriadenie a prevádzka mobilnej aplikácie – Galileo Corporation s. r. o.
19. oznámenie o navýšenie odplaty o uložení zmesového komunálneho odpadu – Skládka tuhého komunálneho odpadu N-14 a. s. Neded
20. dohoda o zriadení spoločného školského úradu – VZN schválený s OZ Mesta Šaľa
21. verejné prerokovanie hodnotiacej správy ohľadne navrhovanej činnosti CCE
22. verejné prerokovanie návrhu ZaD č. 3 k ÚP obce
23. kúpa rodinného domu s. č. 407
24. začatie vyvlastňovacieho konania na pozemkoch v uliciach „Péro a Taligaút“
25. projektová príprava – denný stacionár, vývarovňa + budova obecného úradu, miestna komunikácia „Péro“
26. letný tábor – Adamová akadémia + Csíkmák tábor
27. Záver

Starosta obce sa opýtal, či má niekto ešte návrh na doplnenie programu

Nakoľko poslanci OZ nemali návrhy na doplnenie programu prijali:

**Uznesenie číslo: 161/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva**

*Prezentácia: 5 poslancov OZ*

*Za schválenie programu zasadnutia OZ hlasovalo 5 poslancov OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

-125-

Nakoľko na zasadnutie OZ sa dostavil organizátor letného tábor „Adamová akadémia“, Mgr. Ádám Rusznák, starosta obce požiadal o zmenu poradia prerokovania bodov programu a podal informáciu ohľadom žiadosti menovaného na prenájom športového areálu za účelom organizovania letného tábora, a organizovaní letného tábora „Csíkmák“, ktorý organizuje PaedDr. Elvíra Daru Bertalan a Mgr. Ágnes Gyepes v miestnom kultúrnom dome.

**Mgr. Ádám Rusznák** – v krátkosti podal informáciu o termínoch, aktivitách, priebehu letného tábora (viď. záznam na DVD), aj o zámere vziať do tábora aj deti zo sociálne slabších rodín; v tábore budú deti aj mimo obce; má zabezpečené splnenie všetkých aktuálne platných epidemiologických a hygienických požiadaviek na organizovanie denného tábora.

Po informáciách starosta obce navrhol bezplatný prenájom areálov, za podmienok dodržania hygienických a bezpečnostných predpisov pre obe akcie, nakoľko sa zúčastnia na nich aj deti našej obce. Viacerí poslanci sa stotožnili s myšlienkou bezplatného poskytnutia priestorov, s tým, že je nutné, aby sa termíny zosúladili so športovým klubom.

**Ing. Eliška Vargová, poslankyňa OZ** – navrhla, že ak má byť bezplatne poskytnutý majetok obce je nutné aspoň uzavrieť zmluvu o výpožičke areálov s oboma organizátormi letných táborov, aby bol ošetrený vzťah aj zodpovednosť k poskytnutým priestorom.

Po informáciách a prerokovaní poslanci OZ prijali:

**Uznesenie číslo: 162/2018-2022/OZ**

**Obecné zastupiteľstvo v Kráľovej nad Váhom**

**b r a l o  n a  v e d o m i e**

**informácie ohľadom organizovania letných táborov**

*Prezentácia: 5 poslancov OZ*

*Informáciu brali na vedomie 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Informácia o plnení uznesení z predchádzajúceho zasadnutia OZ**

**Štefan Bencze, kontrolór obce** – vypracoval správu o kontrole plnenia uznesení z 13. zasadnutia OZ konaného dňa 11. novembra 2020. Správa bola doručená poslancom OZ. Kontrolór obce v krátkosti zhrnul obsah správy.

**Ing. Eliška Vargová, poslankyňa** – sa informovala ohľadom vysporiadania pozemkov medzi Obcou Kráľová nad Váhom a Ladislavom Székely.

**RNDr. Ferenc Bergendi, starosta obce** – menovaný bol vyzvaný, na predloženie geometrického plánu aj na ďalšiu časť pozemku vo vlastníctve obce, ktorú toho času aj užíva a následne o predloženie žiadosti o kúpu novovytvorených parciel. Menovaný sa do dnešného dňa neozval.

Po informácia poslanci OZ prijali:

**Uznesenie číslo: 163/2018-2022/OZ**

**Obecné zastupiteľstvo v Kráľovej nad Váhom**

**b r a l o  n a  v e d o m i e**

**Správu o kontrole plnenia uznesení z 13. zasadnutia Obecného zastupiteľstva v Kráľovej nad Váhom konaného dňa 11. novembra 2020**

-126-

*Prezentácia: 5 poslancov OZ*

*Správu brali na vedomie 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Správa nezávislého audítora k účtovnej závierke k výročnej správe za hospodársky rok 2019**

Správu vypracoval Ing. Jozef Szekeres – RIGHTAUDIT s. r. o. Nové zámky. Správa bola doporučená poslancom OZ a prerokovaná finančnou komisiou.

**Ing. Eliška Vargová, poslankyňa OZ, predsedníčka finančnej komisie** – v krátkosti predniesla zistené nezrovnalosti/zistenia v správe, ktoré sú uvedené v zápisnici zo zasadnutia finančnej komisie, ktorá bola doručená na obecný úrad:

* členov komisie zaujíma, ako sa obec vysporiadala s identifikovaným rozdielom zisteným aj inventarizáciou, pričom celková hodnota rozdielov majetku a záväzkov zostáva v hladine významnosti, neprevyšuje 15000,00 EUR za rok 2019
* v správe sa uvádza, že ....v tejto súvislosti existujú zistenia aj vo výročnej správe, nakoľko bola zostavená z údajov účtovnej uzávierky, ktorá obsahuje významné nesprávnosti
* v individuálnej účtovnej závierke na str. 4 pri čl. III je uvedené, že v roku 2019 pribudol obci majetok – pozemky vo výške 31732,27 €, pričom na str. 18 výročnej správy je prírastok pozemkov – kúpa v sume 16732,17 € a na str. 25 tabuľka 10.3 prírastky majetku za rok 2019 sú pozemky v sume 17777,20 €. Je tu zrejmý nesúlad údajov resp. nesprávnosť
* na str. 14 – je uvedené pri zmenách rozpočtu, že 5. zmena bola neskôr ako 6. – 16 zmena. Je tam pravdepodobne preklep v dátume
* komisia správu audítora berie na vedomie, avšak dôrazne odporúča starostovi obce konzultovať uvedené nepresnosti so spracovateľom správy

**Alžbeta Vadkertiová, referentka obce** dodala, že boli tam nejaké nedoplatky na daniach za predošlé obdobia, ale za rok 2020 také rozdiely v evidencií majetku nebudú, je to vyrovnané, a aj k ostatným pripomienkam dala vysvetlenie

Po informáciách a prerokovaní poslanci OZ prijali:

**Uznesenie číslo: 164/2018-2022/OZ**

**Obecné zastupiteľstvo v Kráľovej nad Váhom**

**b r a l o  n a  v e d o m i e**

**Správu nezávislého audítora k účtovnej závierke a k výročnej správe Obce Kráľová nad Váhom za hospodársky rok 2019**

*Prezentácia: 5 poslancov OZ*

*Správu brali na vedomie 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Správa hl. kontrolóra č. 11/2020 – III. štvrťrok 2020**

**Štefan Bencze, kontrolór obce** vypracoval Správu hlavného kontrolóra o výsledku finančnej kontroly č. 11/2020 o kontrole príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie: III. štvrťrok 2020 (01.07.2020 – 30.09.2020), ktorá bola doručená poslancom OZ. V krátkosti informoval o obsahu správy. Správu prerokovala finančná komisia na svojom zasadnutí.

Po informáciách poslanci OZ prijali:

-127-

**Uznesenie číslo: 165/2018-2022/OZ**

**Obecné zastupiteľstvo v Kráľovej nad Váhom**

**b r a l o  n a  v e d o m i e**

**Správu** **hlavného kontrolóra o výsledku finančnej kontroly č. 11/2020 o kontrole príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie: III. štvrťrok 2020 (01.07.2020 – 30.09.2020)**

*Prezentácia: 5 poslancov OZ*

*Správu brali na vedomie 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Správa o kontrolnej činnosti hl. kontrolóra obce za rok 2020**

**Štefan Bencze, kontrolór obce** – vypracoval správu o kontrolnej činnosti hlavného kontrolóra obce za rok 2020. V zmysle zákona o obecnom zriadení kontrolór obce je povinný predkladať správu o kontrolnej činnosti obecnému zastupiteľstvu najmenej raz ročne, a to do 60 dní po ukončení kalendárneho roka. Uviedol, že správy boli vypracované na základe vykonaných finančných kontrolách, kontrol uznesení OZ, tematických kontrol. V roku 2020 vypracoval aj odborné stanoviská – k návrhu viacročného rozpočtu a rozpočtu na príslušný rok a návrhu záverečného účtu. Správa bola doručená aj poslancom OZ.

Po informáciách o správe kontrolnej činnosti poslanci OZ prijali:

**Uznesenie číslo: 166/2018-2022/OZ**

**Obecné zastupiteľstvo v Kráľovej nad Váhom**

**b r a l o n a  v e d o m i e**

**Správu o kontrolnej činnosti hlavného kontrolóra obce za rok 2020**

*Prezentácia: 5 poslancov OZ*

*Správu brali na vedomie 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Plán kontrolnej činnosti hl. kontrolóra na I. polrok 2021**

**Štefan Bencze, kontrolór obce** vypracoval plán kontrolnej činnosti, ktorý bol zverejnený na webstránke obce.

Poslanci OZ prijali:

**Uznesenie číslo: 167/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**Plán kontrolnej činnosti hlavného kontrolóra Obce Kráľová nad Váhom na I. polrok 2021**

*Prezentácia: 5 poslancov OZ*

*Plán schválili 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Správa hl. kontrolóra č. 3/2021 – IV. štvrťrok 2020**

**Štefan Bencze, kontrolór obce** vypracoval Správu hlavného kontrolóra o výsledku finančnej kontroly č. 3/2021 o kontrole príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie: IV. štvrťrok 2020 (01.10.2020 – 31.12.2020), ktorá bola doručená poslancom OZ. V krátkosti informoval o obsahu správy. Správu prerokovala finančná komisia na svojom zasadnutí.

**Ing. Eliška Vargová, poslankyňa OZ, predsedníčka finančnej komisie** – upozornila na to, že v správe je uvedená výška finančných prostriedkov na bankovom účte rezervného fondu k 31.12.2020 – 28149,04 € a zároveň účtovný stav rezervného fondu k 31.12.2020 – 195844,68 €. Na bankovom účte je teda zrejme nesprávna výška prostriedkov.

Po informáciách a prerokovaní poslanci OZ prijali:

**Uznesenie číslo: 168/2018-2022/OZ**

**Obecné zastupiteľstvo v Kráľovej nad Váhom**

**b r a l o  n a  v e d o m i e**

**Správu** **hlavného kontrolóra o výsledku finančnej kontroly č. 3/2021 o kontrole príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie: IV. štvrťrok 2020 (01.10.2020 – 31.12.2020)**

*Prezentácia: 5 poslancov OZ*

*Správu brali na vedomie 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Odborné stanovisko hl. kontrolóra k návrhu záverečného účtu obce za rok 2020 – návrh záverečného účtu, výročná správa za rok 2020**

**Štefan Bencze, kontrolór obce** – vypracoval odborné stanovisko k návrhu záverečného účtu obce. V krátkosti podľa jednotlivých bodoch informoval prítomných o obsahu stanoviska. Stanovisko, návrh záverečného účtu a výročná správa za rok 2020 boli doručené poslancom OZ a prerokované na zasadnutí finančnej komisie. Materiál doplnil o samostatný hárok - tvorba rezervného fondu 2020

**Ing. Eliška Vargová, poslankyňa OZ a predsedníčka finančnej komisie** – v krátkosti zhrnula zistenia/nedostatky v uvedených materiáloch a odporúčania členov finančnej komisie:

* do návrhu uznesenia na schválenie záverečného účtu medzi nedostatky a opatrenia, ktoré sú navrhované, doplniť:
* Nedostatok – nesprávna výška finančných prostriedkov na bankovom účte rezervného fondu. Opatrenia – uvádzať správny stav rezervného fondu
* prevod prebytku do rezervného fondu

**Ing. Edita Hambalková, poslankyňa OZ, členka finančnej komisie** – dodala, že výročná správa obsahuje takmer všetko z návrhu záverečného účtu – ide o duplicitu. Navyše neobsahuje však údaje, ktoré boli rozhodujúce pre vývoj obce v roku 2020. Nie je tam žiadna zmienka o boji s COVID-19, o šití rúšok, o ich distribúcii pre seniorov, o testovaní v obci, o obmedzeniach, ktoré ovplyvnili život obce a jej obyvateľov – núdzový stav, zatvorenie školských zariadení, zákaz verejných podujatí, zákaz vychádzania, ... Pripomenula, že pri uvádzaní členov finančnej komisie nie je uvedený Ing. Andrej Mihálik.

**Ing. Eliška Vargová, poslankyňa OZ** – poďakovala všetkým, hlavne zamestnankyniam obce, ktorí zabezpečovali všetky potrebné opatrenia obce a zúčastnili sa testovania COVID-19, ako administratívne sily.

**RNDr. Ferenc Bergendi, starosta obce** – dodal, že je rozhodnutý na verejnom zhromaždení, alebo počas slávnostného zasadnutia obecného zastupiteľstva verejne poďakovať všetkým zúčastneným.

Po informáciách a prerokovaní poslanci OZ prijali:

-129-

**Uznesenie číslo: 169/2018-2022/OZ**

**Obecné zastupiteľstvo v Kráľovej nad Váhom**

1. **b r a l o  n a  v e d o m i e**

Odborné stanovisko hlavného kontrolóra k Návrhu záverečného účtu Obce Kráľová nad Váhom za rok 2020 podľa predloženej prílohy ( materiál č. 4/2021)

1. **s c h v á l i l o**

Záverečný účet a celoročné hospodárenie Obce Kráľová nad Váhom za rok 2020 podľa predloženej prílohy s výhradami

1. **s c h v á l i l o**

opatrenia na odstránenie nedostatkov zistených pri prerokovaní Návrhu záverečného účtu za rok 2020 nasledovne:

1. **Nedostatok:** pri kontrole rozpočtových príjmov a rozpočtových výdavkov zdrojom príjmu 111 – iné zdroje štátneho rozpočtu bolo zistené, že v príjmovej časti rozpočtu týmto zdrojom je príjem 173.303,98 € a výdavok 155.560,71 €, rozdiel činí 14.019,27 €.

**Opatrenie:** dôslednejšia evidencia a správne zaúčtovanie príjmov a výdavkov so zdrojom príjmu 111 – iné zdroje - účelovo určené finančné prostriedky zo štátneho rozpočtu

1. **Nedostatok:** inventarizačné rozdiely zistené pri inventarizácií majetku k 31.12.2020. Jedná sa o daňové a nedaňové pohľadávky a transfer zúčtovaný so subjektom mimo verejnej správy ( dotácia z rozpočtu obce na základe všeobecne záväzného nariadenia).

**Opatrenie:** dôsledné dodržiavanie príslušných ustanovení zákona č. 583/2004 Z. z. o rozpočtových pravidlách územnej samosprávy v znení neskorších predpisov, zistiť dôvody vzniku inventarizačných rozdielov hlavne v oblasti pohľadávok a podľa § 30 ods. 7 zákona č. 431/2002 Z. z. o účtovníctve v znení neskorších predpisov zaúčtovať rozdiely stavu majetku a záväzkov.

1. **Nedostatok:** obec ku dňu 31.12.2020 na bankovom účte VÚB č. účtu 003977914758 – rezervný fond nesprávne vykazovala výšku rezervného fondu. Výška rezervného fondu k 31.12.2020 bola 195844,68 €, na bankovom účte bol stav 28149,04 €. Rozdiel finančných prostriedkov sa nachádzal na bežných účtoch.

**Opatrenie:** zabezpečiť stav finančných prostriedkov na účte rezerv tak, aby k 31.12.2020 bežného roka peňažné prostriedky boli na tomto bankovom účte v takej výške v akej sú uvedené vo finančnom výkaze FIN 6-04

1. **s c h v á l i l o**

prevod prebytku v sume 27491,94 € do rezervného fondu

*Prezentácia: 5 poslancov OZ*

*Uznesenie č. 169/2018-2022/OZ schválili 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Plán verejného obstarávania na rok 2021**

**Alžbeta Vadkertiová, referentka OcÚ** – vypracovala a v krátkosti podala informáciu o pláne verejného obstarávania na rok 2021, ktorý bol doručený poslancom OZ. Plán prerokovala finančná komisia.

**Ing. Eliška Vargová, poslankyňa OZ a predsedníčka finančnej komisie** – plán (materiál zo dňa 18.5.2021) obsahuje verejné obstarávanie (PVO) s časom plnenia 3/2021 a 4/2021, tieto zákazky už zastupiteľstvo nemá čo schvaľovať ak boli realizované, tie môže brať na vedomie. Ak neboli realizované je, potrebné v materiáli opraviť dátumy. PVO obsahuje aj zákazku „Rozšírenie kapacít materskej školy“ -  predpokladaná hodnota zákazky bez DPH je 275 tisíc EUR, komisia sa dopytuje na zdroj financovania tejto zákazky, ak sa má obstarať, nakoľko v rozpočte obce nie je takýto výdavok rozpočtovaný.

-130-

**Alžbeta Vadkertiová, referentka OcÚ** – vysvetlila nezrovnalosti v pláne verejného obstarania a uviedla správne údaje do PVO, teda opravila prílohu materiálu slovne.

Bola rozprava medzi prítomnými ohľadom otvorenia zberného dvora (dvor obecného úradu) cez víkendy; ohľadom nerozdaných letákov na separovanie komodít a harmonogramu zberu komunálneho odpadu, plastov; o projekte Wifi pre Teba, (viď. záznam na DVD)

Po informáciách, prerokovaní a rozprave poslanci OZ prijali:

**Uznesenie číslo: 170/2018-2022/OZ**

**Obecné zastupiteľstvo v Kráľovej nad Váhom**

**S c h v á l i l o**

**Plán verejného obstarania na rok 2021 podľa opravenej prílohy**

*Prezentácia: 5 poslancov OZ*

*Plán schválili 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Výzvy na predkladanie žiadostí o poskytnutie dotácie z rozpočtu obce na rok 2021 – kultúra, šport**

V rozpočte obce na rok 2021 boli schválené finančné prostriedky na podporu kultúry a športu, ktoré budú pridelené na základe vyhodnotenia žiadostí o poskytnutie dotácie. Výzvy budú zverejnené na webstránke obce. Žiadosti je potrebné predložiť do 30.06.2021

Poslanci OZ prijali:

**Uznesenie číslo: 171/2018-2022/OZ**

**Obecné zastupiteľstvo v Kráľovej nad Váhom**

**b r a l o  n a  v e d o m i e**

**zverejnenie výzvy na predkladanie žiadostí o poskytnutie dotácie z rozpočtu Obce Kráľová nad Váhom na rok 2021 pre oblasť kultúry a športu**

*Prezentácia: 5 poslancov OZ*

*Informáciu o zverejnení výzvy brali na vedomie 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Správa o hodnotení Program hospodárskeho a sociálneho rozvoja obce (PHSR)**

Správu obec každoročne prostredníctvom Regionálnej rozvojovej agentúry Šaľa predkladá Úradu Nitrianskeho samosprávneho kraja. Správy o plnení PHSR za roky 2015 až 2019 boli doručené poslancom OZ. Správa za rok 2020 ešte nie je vypracovaná. Vzhľadom na nové programové obdobie 2021 – 2027 a na skutočnosť, že obec nemá aktuálny PHSR je potrebné tento rok zahájiť prípravu nového PHSR. Správy prerokovala finančná komisia.

**Ing. Eliška Vargová, poslankyňa OZ a predsedníčka finančnej komisie** – vymenovala zistenia komisie – nesúlad medzi uvedenými dátumami schválenia PHSR a územno-plánovacej dokumentácie, ktoré je potrebné opraviť. Okrem zle uvedených dátumov členovia komisie upozorňujú, že existencia platného PHSR je podmienkou pre získanie zdrojov zo štátneho rozpočtu a doplnkových zdrojov pre rozvojové projekty obce. Komisia odporúča starostovi obce zabezpečiť spracovanie nového PHSR obce resp. aktualizáciu. Dotazovala sa tiež, či obec už odoslala správu za rok 2020 na Nitriansky samosprávny kraj, pretože zo zákona má túto povinnosť každoročne do 31.5.

-131-

**Alžbeta Vadkertiová, referentka OcÚ** – Správa za rok 2020 ešte nebola odoslaná na NSK, ešte ju nepýtala RRA. Obec už zahájila prípravu na vypracovanie nového PHSR na roky 2021 – 2027. Boli vyžiadané cenové ponuky na spracovanie PHSR – prihlásili sa firmy: OPEN DOOR Šaľa a Gemini Group Bratislava. Spracovanie dokumentu zabezpečí dcérska spoločnosť Gemini Group-u e-GEMINI s.r.o Levice, ktorá poskytuje služby bez DPH. Zo strany obce je potrebné zriadiť riadiaci tím. Oslovila poslancov OZ, či majú záujem zapojiť sa do tímov a po prihlásení poslancov OZ boli zaradení nasledovne:

hospodárstvo – Alžbeta Vadkertiová za obec – Ing. Eliška Vargová, Ing. Edita Hambalková – poslankyne OZ

sociálna oblasť – Bc. Erika Šmátralová za obec - Ing. Ladislav Adamko, Mgr. Erika Vinczeová – poslanci OZ

environmentálna oblasť – Jaroslava Bergendiová za obec – Ján Pozsonyi

Ostatných poslancov OZ osloví po zasadnutí zastupiteľstva.

Po prerokovaní a informáciách poslanci OZ prijali:

**Uznesenie číslo: 172/2018-2022/OZ**

**Obecné zastupiteľstvo v Kráľovej nad Váhom**

**b r a l o  n a  v e d o m i e**

**Správy o plnení Programu hospodárskeho a sociálneho rozvoja obce**

*Prezentácia: 5 poslancov OZ*

*Správy brali na vedomie 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Správa o plnení komunitného plánu sociálnych služieb – roky 2019, 2020**

Správu vypracovala Bc. Erika Šmátralová, referentka zodpovedná za sociálne veci v obci. Správa bola doručená poslancom OZ.

K správe poslanci OZ nemali pripomienky a prijali:

**Uznesenie číslo: 173/2018-2022/OZ**

**Obecné zastupiteľstvo v Kráľovej nad Váhom**

**b r a l o  n a  v e d o m i e**

**Správu o plnení Komunitného plánu sociálnych služieb Obce Kráľová nad Váhom na roky 2019-2028 za rok 2019 a rok 2020**

*Prezentácia: 5 poslancov OZ*

*Správu brali na vedomie 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Návrh kandidátov na prísediacich na obdobie 2021-2025 – Okresný súd Galanta**

Doterajším prísediacim PhDr. Viole Kocsisovej a JUDr. Hilde Teplanskej dňom 31.03.2021 skončilo volebné obdobie. Okresný súd preto žiada o navrhnutie kandidátov na volebné obdobie 2021 – 2025. Z doterajších prísediacich jedna už nechcela byť a druhá ohľadom veku už nemôže byť zvolená.

Z prítomných poslancov OZ nemal nikto záujem, preto **Ing. Eliška Vargová, poslankyňa OZ** navrhla po konzultácii so súdom zverejniť podmienky na kandidátov na webstránke obce, aby mali možnosť záujemci sa prihlásiť.

-132-

Po prerokovaní a návrhu poslanci OZ prijali:

**Uznesenie číslo: 174/2018-2022/OZ**

**Obecné zastupiteľstvo v Kráľovej nad Váhom**

**o d p o r u č i l o**

**po konzultácií s Okresným súdom Galanta ohľadom funkcie prísediacich zverejniť podmienky na zvolenie za prísediacich kandidátov**

*Prezentácia: 5 poslancov OZ*

*Odporučenie schválili 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Žiadosť o odkúpenie pozemku – Haskont s. r. o. KnV.**

Dňa 18.5.2021 konatelia uvedenej firmy predložili žiadosť o odkúpenie pozemku vo vlastníctve obce: parc. č. 796/16 o výmere 27 m² pod objektom hospodárskej budovy s. č. 382 a parc. č. 796/15 o výmere 26 m² - v súčasnosti dvor. Žiadosť a návrh na uznesenie na zverejnenie zámeru predaja boli doručené poslancom OZ. Prerokovala ju aj komisia finančná, ktorá nemá námietky proti vysporiadaniu vlastníckych vzťahov so skutočnou držbou, zároveň odporučila preveriť, či výstavba skladu je v súlade s územným plánom obce.

Po prerokovaní poslanci OZ prijali:

**Uznesenie číslo: 175/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**zámer predaja parcely registra „C“, číslo 796/15 zastavané plochy a nádvoria o výmere 26 m² a parcely registra „C“, číslo 796/16 zastavané plochy a nádvoria o výmere 27 m², v k. ú. Kráľová nad Váhom, vedené na LV č. 964, na Okresnom úrade Šaľa, katastrálny odbor, výlučne vo vlastníctve Obce Kráľová nad Váhom, z dôvodu hodného osobitného zreteľa v zmysle § 9a ods. 8, písm. e) zákona č. 138/1991 Zb. o majetku obcí v znení neskorších predpisov, pre HASKONT s. r. o. 925 91 Kráľová nad Váhom, č. 382, IČO 36274551, konatelia: Alexandra Vinczeová a Tibor Vincze, Kráľová nad Váhom č. 42, za cenu 12,- €/m². Dôvodom osobitného zreteľa je zámer vysporiadať vlastníctvo pozemkov podľa skutočnej držby.**

*Prezentácia: 5 poslancov OZ*

*Zámer schválili 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Skupinové verejné obstarávanie na dodávateľa zemného plynu**

Vypracované informácie ohľadom skupinového verejného obstarávania na dodávateľa zemného plynu boli doručené poslancom OZ. Víťazom sa stala spoločnosť CYEB s. r. o. Komárno. Zmluva o dodávke bude podpísaná na dobu 41 mesiacov t. j. od 1.8.2021 do 31.12.2024. Uvedenou zmenou dodávateľa dôjde k úspore výdavkov na plyn a podobným spôsobom plánuje obec obstarať aj dodávateľa elektrickej energie. Informácie prerokovala finančná komisia.

Poslanci OZ nemali pripomienky k verejnému obstaraniu a prijali:

**Uznesenie číslo: 176/2018-2022/OZ**

**Obecné zastupiteľstvo v Kráľovej nad Váhom**

**b r a l o  n a  v e d o m i e**

**informácie ohľadom výsledku skupinového verejného obstarávania na dodávateľa zemného plynu.**

-133-

*Prezentácia: 5 poslancov OZ*

*Informáciu brali na vedomie 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. **Informácie:**

K uvedeným bodom poslanci nedostali vopred žiadny písomný materiál.

Starosta obce podal informácie ohľadom:

1. ***zriadenie a prevádzka mobilnej aplikácie – Galileo Corporation s. r. o.***

zmluvu o zriadení a prevádzke mobilnej aplikácie podpísal dňa 11.1.2021. Aplikácia po inštalácii a spustení prináša prehľad aktualít z webstránky obce na mobilné zariadenia používateľa.

**Ing. Eliška Vargová, poslankyňa OZ –** upozornila na neprehľadnosť webovej stránky obce, kde sa aktuálne informácie pridávajú do rôznych častí stránky, raz sú to informácie obecného úradu, raz časť aktuality, keď sa napr. zverejnila pozvánka na verejné prerokovanie ZaD k ÚP, ľudia mali problém si nájsť samotný návrh dokumentu, ktorý sa prerokovával, malo by to byť prelinkované k pozvánke.

**Starosta obce** vyzval poslancov, aby poslali svoje pripomienky k webovej stránke a bude sa nimi zaoberať.

1. ***oznámenie o navýšenie odplaty o uložení zmesového komunálneho odpadu – Skládka tuhého komunálneho odpadu N-14 a. s. Neded***

na riadnom valnom zhromaždení spoločnosti z uznesením bolo schválené navýšenie ceny uloženia odpadu o 2,05 EUR s účinnosťou od 1.1.2021. Dodatok č. 2020/2 k Zmluve o uskladnení tuhého komunálneho odpadu bol podpísaný 11.1.2021.

1. ***dohoda o zriadení spoločného školského úradu – VZN schválený s OZ Mesta Šaľa***

dňa 15.4.2021 bola podpísaná dohoda o zriadení spoločného školského obvodu s cieľom zabezpečenia plnenia povinnej školskej dochádzky. Spoločný školský obvod sa zriaďuje pre žiakov počnúc 5. ročníkom.

1. ***verejné prerokovanie hodnotiacej správy ohľadne navrhovanej činnosti CCE***

dňa 31.5.2021 v kongresovej sále Mestského úradu Šaľa bolo spoločné (Obec Kráľová nad Váhom, Dlhá nad Váhom a Mesto Šaľa) verejné prerokovanie správy o hodnotení vplyvov navrhovanej činnosti „Centrum cirkulárnej ekonomiky (CCE) Šaľa“ na životné prostredie. Správa bola zverejnená na webstránke Obce Kráľová nad Váhom. Starosta obce dodal, že on sa osobne na prerokovaní nezúčastnil, nakoľko mal iné povinnosti, ale osobne je za výstavbu CCE. Poslancom OZ oznámil, že Obec Kráľová nad Váhom vydala stanovisko, že obec odporúča realizáciu Variantu 2, s podmienkou vykonania opatrení navrhnutých na prevenciu, elimináciu, minimalizáciu a kompenzáciu vplyvov navrhovanej činnosti na životné prostredia a zdravie obyvateľov uvedené v správe, ako i opatrení vyplývajúcich zo stanovísk dotknutých orgánov. Obec si vyhradzuje právo stanovisko doplniť prípadnými námietkami resp. pripomienkami z verejného prerokovania navrhovanej činnosti.

**Ing. Eliška Vargová, poslankyňa OZ** – sa dotazovala, prečo termíny verejného prerokovania správy CCE a verejného prerokovanie návrhu zmien a doplnkov k územnému plánu obce neboli vyhlásené vo verejnom rozhlase, čo je na škodu. Zároveň uviedla, že odkedy je nový verejný rozhlas nedá sa rozumieť/počuť textu, hudba je veľmi hlasná. Aj členka finančnej komisie, Agáta Pozsonyiová upozornila, že pred jej domom vypadáva verejný rozhlas a často počuť len záver hlásenia.

**Alžbeta Vadkertiová, referentka OcÚ** – verejný rozhlas už viackrát bol reklamovaný, aj dnes (9.6.2021) tu bol technik, ktorý navrhol doplnenie ampliónov.

-134-

**Ing. Eliška Vargová, poslankyňa OZ –** uviedla, že síce nie je odborníčkou na rozhlas, ale pravdepodobne problém nebude v počte ampliónov, ale vo výške ich umiestnenia, ktoré sú oproti starému rozhlasu výrazne nižšie umiestnené a teda budovy, stromy bránia v šírení zvuku. Nadarmo je potom nastavený zvuk na maximum, ľudia v blízkosti ampliónov majú príliš hlasné hlásenie a k ďalším sa nedostane. Zároveň sú tam zjavné aj technické nedostatky, keďže vypadávajú celé časti hlásenia.

1. ***verejné prerokovanie návrhu ZaD č. 3 k ÚP obce***

Dňa 01.12.2020 bol predložený návrh na pripomienkovanie verejnosťou. V rámci pripomienkového konania obec obdržala 22 stanovísk/vyjadrení od inštitúcií a zo strany obyvateľov 1 vyjadrenie – Ing. Arpád Beneš.

Záporné stanoviská vydali:

* Okresný úrad Nitra, odbor opravných prostriedkov, pozemkový referát – na lokality 24a, 24b a 25 neudelili súhlas a na rozšírenie lokality 11 s podmienkou vypracovania zastavovacej štúdie. Na základe podnetu p. Bučeka obec požiadala o prehodnotenie neudelenia súhlasu.
* Slovenská správa ciest – nesúhlasí s umiestnením zástavby IBV, HBV, OV v ochrannom pásme cesty (lokality 24b, 25 a 21)

Verejné prerokovanie návrhu vzhľadom na pandemickú situáciu bolo zvolané až dňa 2.6.2021. V rámci verejného prerokovania obec obdŕžala stanovisko od:

* Transpetrol a. s. , ktorá nemala pripomienky,
* Slovenská správa ciest – opakované pripomienky,
* Ing. Arpád Beneš žiadal:
  + - poskytnúť všetky vyjadrenia, stanoviská, vyhodnotenie pripomienok,
    - prerokovať v rámci zasadnutia obecného zastupiteľstva všetky pripomienky k celému procesu + jeho pripomienky k jednotlivým podaným návrhom na zmeny a doplnky

Na vyhodnotení všetkých pripomienok ešte obec pracuje.

**Ing. Eliška Vargová, poslankyňa OZ** – veľmi ju mrzí, že na začiatku procesu bolo sľúbené zo strany Alžbety Vadkertiovej, že keď bude spracovateľ ZaD vybratý, bude ju informovať, pretože malo byť zvolané spoločné zasadnutie viacerých odborných komisií /rokovanie s poslancami OZ a nejako sa na to zabudlo, čo je na škodu.

1. ***kúpa rodinného domu s. č. 407***

Starosta obce podal informáciu ohľadom prevádzkových nákladov v prípade kúpy rodinného domu:

* elektrina cca 700,00 €/rok
* plyn cca 1000,00 €/rok
* pracovná sila na 1/3 úväzok cca 4000,00 €/rok

a zároveň dodal, že obec má tiež nevyužité budovy, na ktoré ročné náklady vyjdú cca na 5700,00 €. Je na rozmyslenie, či je potrebná ešte jedna nehnuteľnosť pre obec, na ktorú okrem prevádzkových nákladov treba vynaložiť finančné prostriedky aj na rekonštrukciu. Zároveň oznámil, že nastala zmena majiteľa uvedenej nehnuteľnosti a jej ňou Mgr. Gabriela Pappová.

Rozprava medzi prítomnými ohľadom kúpy, rekonštrukcia, využitia nehnuteľnosti. (viď. záznam na DVD)

Po informáciách a rozprave poslanci OZ prijali:

**Uznesenie číslo: 177/2018-2022/OZ**

**Obecné zastupiteľstvo v Kráľovej nad Váhom**

**n e n a v r h l o**

**kúpu rodinného domu so súpisným číslom 407**

*Prezentácia: 5 poslancov OZ*

*kúpu nenavrhli 5 poslanci OZ: Ing. Ladislav Adamkó, Ing. Edita Hambalková, Ján Pozsonyi, Ing. Eliška Vargová, Mgr. Erika Vinczeová*

1. ***začatie vyvlastňovacieho konania na pozemkoch v uliciach „Péro a Taligaút“***

Starosta obce podal informáciu ohľadom vysporiadania pozemkov v ulici „Tésztagyár“:

* boli vypracované kúpne zmluvy
* 5 majitelia nepodpísali zmluvu, ani súhlas na zápis geometrického plánu
* kvôli majiteľom, ktorí medzičasom mali zmenu na nehnuteľnosti, obec musela stiahnuť všetky zmluvy podané na katastri
* advokátska kancelária vypracovala návrh na vyvlastnenie pozemkov pod miestnymi komunikáciami, ale zatiaľ obec s vyvlastňovacím konaním nezačala

Po informáciách bola rozprava medzi prítomnými ohľadom opravy pôvodnej cesty v ulici „Tésztagyár“, vysporiadania pozemkov v ulici „Taliga“, vyvlastňovania pozemkov, ... (viď. záznam na DVD)

**Ing. Edita Hambalková, poslankyňa OZ:** - uviedla: „obyvatelia, ktorí nesúhlasili s vysporiadaním pozemkov s cieľom rekonštrukcie cesty majú pochybnosti o tom, že cestu o šírke 4,5 m je  možné umiestniť po celej dĺžke ulice. Preto navrhujem realizovať kontrolné meranie, či je zákonom stanovená minimálna šírka cesty 4,5 m  zrealizovateľná po celej dĺžke ulice“.

**Ing. Eliška Vargová, poslankyňa OZ** – dodala**: „**vyvlastňovanie nie je cesta, veď išlo o to, aby obec začala s vysporiadaním pozemkov pod verejnými priestranstvami, komunikáciami a prioritné boli požiadavky od obyvateľov „Taliga“ ulice. Tam sme nepokročili.Nie je cieľom ísť proti ľuďom. V rámci ulice„Tésztagyár“ je nutné preveriť možnosť realizovať len opravu komunikácie len so súčasnými parametrami, ako bežný výdavok bez nutnosti stavebného povolenia a vysporiadania pozemkov“.

1. ***projektová príprava – denný stacionár, vývarovňa + budova obecného úradu, miestna komunikácia „Péro“***

***denný stacionár*** – rekonštrukcia a prístavba budovy klubu dôchodcov - bol vypracovaný projekt pre stavebné konanie, t. č. prebieha povoľovacie konanie, zabezpečenie stanovísk. Predpokladané náklady stavby: 593200,00 € s DPH. Kapacita navrhovaného denného stacionára je 10 osôb.

***vývarovňa + budova obecného úradu*** – bola vypracovaná architektonická štúdia. Stavba je navrhnutá z dvoch hlavných častí – samostatnej budovy vývarovne a samostatnej budovy obecného úradu, čo umožňuje výstavbu v dvoch etapách. Kapacita vývarovne je navrhnutá na 100 – 120 osôb, zastavaná plocha 286,50 m², úžitková plocha 237,62 m², z toho jedáleň 140,17 m². Predpokladané náklady výstavby vývarovne s jedálňou činia 308 tisíc Eur bez zariadenia. Objekt nového obecného úradu je predpokladaný v sume cca 651 tis. EUR. Obec pri doručovaní darčekových poukazov dôchodcom z príležitosti dňa dôchodcov v mesiaci október 2020 vykonala prieskum ohľadom využívania služieb vývarovne. Záujem zo strany seniorov bol minimálny (pozn. z 349 opýtaných 12 záujemcov)

***rekonštrukcia miestnej komunikácie ul. „Péro“*** – je vypracovaná projektová dokumentácia na I. etapu na rekonštrukciu existujúcej komunikácie

***vylepšenie tepelno-technických vlastností budovy – prezliekarne na miestnom štadióne*** – projekt je pred dokončením pre stavebné konanie. V rámci projektu je riešené: výmena okien, dverí, zateplenie fasády, strechy a stropu pod tribúnou, vykurovanie budovy a rekonštrukcia bleskozvodov

-136-

***vodozádržné opatrenia - výstavba odvodňovacích rigolov, vsakovacích zariadení*** – sú vyhotovené výškopisné a polohopisné zamerania na časť ulice „Šaľská, Malá, Kajalská, Cintorínska“ a námestie pri autobusovej zastávke. Projekt je rozpracovaný, bude vykonaný hydrogeologický prieskum pre určenie miesta umiestnenia vsakovacích zariadení.

Prítomným boli predložené na prezretie projekty (pôdorys a pohľad) denného stacionára a budovy obecného úradu s vývarovňou.

Rozprava ohľadom projektov. V rámci rozpravy

**Ing. Eliška Vargová, poslankyňa OZ** sa dotazovala, či bola:

* predložená žiadosť o dotáciu v rámci výzvy Ministerstva školstva SR na inovatívne prístupy priestorových riešení a výučby v základných školách – odpoveď: áno, bola podaná žiadosť na obnovu zariadenia (stoly, stoličky, nábytok, ...)
* preverená legálnosť zriadenej herne „ADMIRAL“ – odpoveď: nefunguje
* ako je zabezpečený zber kuchynského odpadu, nakoľko s p. starostom avizované riešenie nebolo realizované,
* prečo neboli distribuované kalendáre na vývoz separovaného a komunálneho odpadu a letáky o správnom triedení odpadu, obsahujúci komplexné informácie o tom, ako má občan nakladať s rôznymi druhmi odpadu, kam ich môže odviesť. Distribúciu obec by mala urobiť spolu s doručením rozhodnutí o daniach a poplatkoch. Členovia finančnej komisie podotkli, že distribúcia letákov nebola urobená ani minulý rok,
* prečo nie je hlásené vo verejnom rozhlase termín vývozu plastov, aby obyvatelia mohli v čas vyložiť vrecia. Vývoz plastov od domácností je realizovaný raz za mesiac, čo je nedostatočné, ak obec chce, aby sa zvýšila frekvencia vývozu/separácie je potrebné otvoriť zberný dvor (dvor obecného úradu) aspoň v sobotu doobeda, aby každý mohol separáty odniesť/odovzdať na dvore (Otvorenie dvora je opakovaná žiadosť)
* členovia komisie sa informujú, či budú tento rok obecné dni – starosta dodal, že ak budú nápady a osoby, ktoré obecné dni zorganizujú, môže byť

**Ing. Ladislav Adamkó, poslanec OZ** – pripomenul, že členovia speváckeho zboru obnovili kaplnku na miestnom cintoríne

**Ján Pozsonyi,** **poslanec OZ** - sa dotazoval na spaľovňu zvierať. Odpoveď starostu bola, že je v skúšobnej prevádzke.

Starosta informoval, že nová prevádzka Jednoty by mala byť dokončená za 2 mesiace, mal by tam byť aj bankomat a rokuje sa o balíkoboxe.

1. **Záver**

Po prerokovaní jednotlivých bodov programu zasadnutia OZ a po rozprave starosta obce poďakoval prítomným za ich účasť a ukončil zasadnutie obecného zastupiteľstva

RNDr. Ferenc Bergendi Ing. Eliška Vargová

starosta obce

Mgr. Erika Vinczeová